joelniklaus/EU_Wikipedias huggingface dataset:
Ύμνος του Γελ

Ύμνος του Γελ ή Γελγέλ, κατά την Αγία Γραφή αλλά και την Εβραϊκή Βίβλο, είναι η δοξολογία των αγγέλων της πρώτης ταξιαρχίας των Ασωμάτων Δυνάμεων (Χερουβείμ, Σεραφείμ και Θρόνοι) προς τον Θεό και πιο συγκεκριμένα κατά τον Ιεζεκιήλ είναι ο ήχος που παράγεται απο τους τροχούς των Χερουβείμ.Οταν τα Χερουβίμ επροχωρούσαν και επορεύοντο προς τας τέσσαρας διευθύνσεις, δεν εστρέφοντο προς μίαν εκάστην διεύθυνσιν. Εκινούντο προς οποιανδήποτε κατεύθυνσιν, χωρίς να στρέφουν τα πρόσωπα των κατά την κίνησιν της κατευθύνσεως αυτής. Τα πλευρά των, τα χέρια των, αι πτέρυγές των και οι τροχοί ήσαν γεμάτα ολόγυρα από οφθαλμούς. Και τα τέσσαρα είχαν τους τροχούς των. Ηκουα δε εγώ μίαν φωνήν, να ονομάζη του τροχούς τούτους Γελγέλ, δηλαδή ταχείς. - Ιεζεκιήλ 10:11-13

Λοιπές δοξολογίες 
Στην Παλαιά Διαθήκη αναφέρονται τρείς ως οι κύριες δοξολογίες των Αγγέλων:

 1η Ταξιαρχία: Χερουβείμ, Σεραφείμ και Θρόνοι, ψάλλουν τον Ύμνο του Γέλ

 2η Ταξιαρχία: Κυριότητες, Δυνάμεις και Εξουσίες, ψάλλουν το Άγιος, Άγιος, Άγιος ή αλλιώς Τρισάγιος Ύμνος ("Άγιος, άγιος, άγιος, Κύριος Σαββαώθ, πλήρης πάσα η γη της δόξης αυτού" όπου είναι και ο ψαλμός που αναφέρεται στην Παλαιά Διαθήκη ως ο ψαλμός που άκουσε ο Προφήτης Ησαίας στον πρόναο του Ναού του Σολομώντα)

 3η Ταξιαρχία: Αρχές, Αρχάγγελοι και Άγγελοι, ψάλλουν το Αλληλούια (εβρ. Χαλελουγιάχ που σημαίνει "Αινείτε τον Γιαχ" ή αλλιώς Γιαχβέ)

Παραπομπές 

Εκκλησιαστική υμνολογία
Χριστιανισμός
Πασχάλης Τσαρούχας

Ο Πασχάλης Τσαρούχας (Αθήνα, 6 Ιουνίου 1966) είναι Έλληνας ηθοποιός, τραγουδιστής και συγγραφέας. Έχει βραβευτεί ως καλύτερος ηθοποιός στο Φεστιβάλ της Θεσσαλονίκης το 1997, του Καΐρου το 1998 και της Αργεντινής το 1998 ενώ έχει λάβει το βραβείο Αγαπημένου Ηθοποιού στην Ελλάδα το 2003. Το 2002 βραβεύτηκε για το συγγραφικό έργο παίρνοντας συγκεκριμένα το Ελληνικό Βραβείο Παιδικού Βιβλίου το 2002.

Πρώτα Χρόνια 
Γεννήθηκε το 1966 στην Αθήνα όπου και μεγάλωσε ενώ η καταγωγή του είναι από το Σουφλί και την Κεφαλονιά. Σε ηλικία δεκαοκτώ ετών ξεκίνησε τις σπουδές του στην Δραματική Σχολή Θεάτρου Τέχνης, από όπου αποφοίτησε κάποια χρόνια. Στις αρχές της δεκαετίας του 1990 έκανε τις πρώτες του εμφανίσεις στην τηλεόραση με μικρούς ρόλους στις σειρές "Αστυνόμος Θανάσης Παπαθανάσης", "Ο κίτρινος φάκελος", "Η Εκτέλεση" και "Τμήμα Ηθών".

Βιογραφικό

Τηλεοπτικοί ρόλοι 
Έγινε ευρύτερα γνωστός τη σεζόν 1997-1998 όταν είχε έναν από τους βασικούς ρόλους στη δραματική σειρά του Μανούσου Μανουσάκη Ψίθυροι καρδιάς. Την ίδια χρονιά έπαιξε και στη σειρά "Για σένα". Την επόμενη σεζόν έπαιξε τον πρώτο του πρωταγωνιστικό ρόλο στη σειρά "Χωρικά Ύδατα", ενώ την περίοδο 1999-2000 πρωταγωνίστησε στη σειρά "Φύγαμε". Ακολούθησαν οι σειρές "Ερασιτέχνης άνθρωπος" και "Πρόκληση" στις οποίες είχε και πάλι πρωταγωνιστικό ρόλο τη σεζόν 2001-2002.

Το 2003 γνώρισε μεγάλη επιτυχία η συμμετοχή του στη σειρά "Το Παιχνίδι της Συγγνώμης" όπου συμπρωταγωνίστησε με την Τζίνα Αλιμόνου, ενώ είχε συμμετοχή και στο σενάριο της σειράς. Ακολούθησαν συμμετοχές στις σειρές Φάε τη σοκολάτα σου, Τζένη και Ευανθία, Το καφέ της Χαράς και Το Κόκκινο Δωμάτιο μέσα στα επόμενα χρόνια όπως επίσης συμμετείχε και σε διάφορες τηλεταινίες. Τη σεζόν 2006-2007 πρωταγωνίστησε στις σειρές "Για την καρδιά ενός αγγέλου" και "Η γη της Ευαγγελίας". Τη σεζόν 2020 πρωταγωνίστησε στις σειρές Αν Ήμουν Πλούσιος και Η τούρτα της μαμάς 

Από το 2014 δραστηριοποιείται επαγγελματικά ως ηθοποιός και στην κυπριακή τηλεόραση. Εκεί έχει λάβει μέρος στις σειρές "Όμικρον θετικό" τη σεζόν 2014-2015, "Καταιγίδα" (2015-2016) και "Σαν Οικογένεια" (2016-2017). Το 2019 έλαβε μέρος στον πέμπτο κύκλο του show μεταμφιέσεων Your Face Sounds Familiar όπου κατέλαβε την ένατη θέση. Τη σεζόν 2021-2023 πρωταγωνιστεί στην καθημερινή δραματική σειρά του Mega "Η Γη της Ελιάς".

Συγγραφικό έργο 
Το 1999, παράλληλα με την ενασχόληση του με την υποκριτική, ξεκίνησε να ασχολείται με την συγγραφή βιβλίων. Μέχρι σήμερα έχει γράψει 17 συνολικά βιβλία, μεταξύ των οποίων είναι:

• Πολιτείες
• Το παραμύθι είναι…
• Η φωνή του δάσους
• Δον Κιχώτης
• Εκείνοι/Εμείς
• Η παράσταση αρχίζει τώρα
• Και να σκεφτείς, είχαμε σχεδόν νικήσει...
• Ο άλλος και ο άνθρωπος
• Σκούνα Κοραλλία
• Ω, τι κόσμος παιδιά

Προσωπική ζωή 
Από το 2006 μέχρι το 2013 υπήρξε παντρεμένος με την επίσης ηθοποιό Θεοφανία Παπαθωμά με την οποία απέκτησαν ένα γιο, τον Αχιλλέα. Το 2016 ήρθε στον κόσμο η κόρη του Αλεξάνδρα από την τότε σχέση του.

Φιλμογραφία 
Τηλεόραση

Παραπομπές 

 Εργογραφία

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Μιχάλης Αρβανίτης

Ο Μιχαήλ Αρβανίτης - Αβράμης είναι Έλληνας πολιτικός. Είναι πρώην μέλος του Ελληνικού Κοινοβουλίου εκλεγμένος με την Χρυσή Αυγή. Ο Μιχάλης Αρβανίτης έχει κριθεί ένοχος για ένταξη σε εγκληματική οργάνωση και του είχε επιβληθεί ποινή φυλάκισης πέντε ετών, πρόστιμο 20.000 ευρώ καθώς και η υποχρέωση εμφάνισης στο αστυνομικό τμήμα κάθε 1η και 15 του μηνός σε φυλάκιση πέντε ετών για ένταξη σε εγκληματική οργάνωση. Στις 6 Σεπτεμβρίου 2021 αποφυλακίστηκε από τις φυλακές Δομοκού με απόφαση του Πενταμελούς Εφετείου Αναστολών με τους περιοριστικούς όρους την απαγόρευσης εξόδου από τη χώρα και την εμφάνιση μία φορά το μήνα σε Αστυνομικό Τμήμα . Στις εκλογές του Μαΐου 2012 εξελέγη βουλευτής Αχαΐας . Επανεξελέγη στις εκλογές του Ιουνίου του 2012.  

Στις βουλευτικές εκλογές του Ιανουαρίου 2015 εξελέγη για τρίτη φορά. Ο Αρβανίτης-Αβράμης δεν μπόρεσε να εκλεγεί Ε' Αντιπρόεδρος της Βουλής γιατί έλαβε μόνο 37 θετικές ψήφους αδυνατώντας να εξασφαλίσει τις ψήφους της απόλυτης πλειοψηφίας των παρόντων βουλευτών Στις βουλευτικές εκλογές του Σεπτεμβρίου 2015 ήταν επικεφαλής του ψηφοδελτίου στην Αχαΐα ωστόσο η Χρυσή Αυγή δεν κέρδισε καμία έδρα στην περιοχή. Το 2019 στις εκλογές του Ιουλίου η Χ.Α. συγκέντρωσε 2,12% με τον ίδιο να συγκεντρώνει 1.365 ψήφους .

Παραπομπές 

Βουλευτές Αχαΐας
Βουλευτές εκλεγμένοι με τη Χρυσή Αυγή
Κοίμηση Σερρών

Για συνώνυμο οικισμό στην Ελλάδα δείτε το λήμμα: Κοίμηση Αχαΐας

Η Κοίμηση είναι πεδινό χωριό της Περιφερειακής Ενότητας Σερρών σε υψόμετρο 38 μέτρα.

Κοινότητα

Γεωγραφία - Ιστορία
ο Κοίμηση βρίσκεται ανατολικά της λίμνης Κερκίνης, στα βόρεια του κάμπου των Σερρών και νότια του Στρυμόνα. Απέχει 4 χλμ. Β.-ΒΑ. της Ηράκλειας, 31,5 ΒΔ. των Σερρών και αποτελεί τη βορειοανατολική συνέχεια του οικισμού Ποντισμένο. Οι κάτοικοί του ασχολούνται με τη γεωργία αν και από τη δεκαετία του 90 παρατηρείται μεγάλη μετανάστευση, κυρίως στη Γερμανία. Στο χωριό λειτουργούν παιδικός σταθμός, νηπιαγωγείο, Δημοτικό Σχολείο και Γυμνάσιο. Κάθε Αύγουστο, από το 2014, στον προαύλιο χώρο του Γυμνασίου διεξάγεται το «WAKE UP FESTIVAL». Το 1920 αναφέρεται στο ΦΕΚ 2Α - 04/01/1920 με την ονομασία Σπάτοβον ορίζεται έδρα ομώνυμης κοινότητας. Το 1920 με το ΦΕΚ 7Α - 14/01/1927 μετονομάστηκε σε Κοίμησις. Σύμφωνα με το σχέδιο Καλλικράτης αποτελεί την Τοπική Κοινότητα Κοιμήσεως που υπάγεται στη Δημοτική Ενότητα Ηρακλείας του Δήμου Ηρακλείας και σύμφωνα με την απογραφή του 2011 έχει πληθυσμό 1.414 κατοίκους.

Εξωτερικοί σύνδεσμοι 
 Η ιστοσελίδα του Γυμνασίου Κοίμησης Σερρών και το ιστορικό γεγονός της 6ης Απριλίου του 1941

Παραπομπές 

Δήμος Ηρακλείας
Χωριά του νομού Σερρών
Χρυσοχώραφα Σερρών

Τα Χρυσοχώραφα είναι πεδινό χωριό της Περιφερειακής Ενότητας Σερρών σε υψόμετρο 30 μέτρα.

Κοινότητα

Γεωγραφία - Ιστορία
Τα Χρυσοχώραφα βρίσκονται στις ανατολικές όχθες της λίμνης Κερκίνης, στα βόρεια του κάμπου των Σερρών. Απέχει 4 χλμ. Δ. της Ηράκλειας και 33 ΒΔ. των Σερρών. Οι κάτοικοί του ασχολούνται με τη γεωργία, ψάρεμα και εκτροφή βουβαλιών. Το 1920 αναφέρεται με την ονομασία Χαζνατάρ στο ΦΕΚ 2Α - 04/01/1920 να προσαρτάται στην τότε κοινότητα Τζουμαγιάς. Το 1926 με το ΦΕΚ 413Α - 22/11/1926 μετονομάστηκε σε Χρυσοχώραφα. Σύμφωνα με το σχέδιο Καλλικράτης αποτελεί την Τοπική Κοινότητα Χρυσοχωράφων που υπάγεται στη Δημοτική Ενότητα Ηρακλείας του Δήμου Ηρακλείας και σύμφωνα με την απογραφή του 2011 έχει πληθυσμό 1.023 κατοίκους.

Εξωτερικοί σύνδεσμοι

Παραπομπές 

Δήμος Ηρακλείας
Χωριά του νομού Σερρών
Λιθότοπος Σερρών

Ο Λιθότοπος είναι πεδινό χωριό της περιφερειακής ενότητας Σερρών σε υψόμετρο 45 μέτρα, ο οποίος βρίσκεται στις νότιες όχθες της λίμνης Κερκίνης, στα βόρεια του κάμπου των Σερρών. Σύμφωνα με το σχέδιο Καλλικράτης αποτελεί την Τοπική Κοινότητα Λιθοτόπου που υπάγεται στη Δημοτική Ενότητα Ηρακλείας του Δήμου Ηρακλείας και σύμφωνα με την απογραφή του 2011 έχει πληθυσμό 692 κατοίκους. Σύμφωνα με την απογραφή του 2001 είχε πληθυσμό 698 κατοίκων.

Κοινότητα

Προσωπικότητες 
 Κατάγονται από τον Λιθότοπο
 Λάουρα Νάργες, Γερμανοελληνίδα παρουσιάστρια και ραδιοφωνική παραγωγός

Παραπομπές

Δήμος Ηρακλείας
Χωριά του νομού Σερρών
Λιμνοχώρι Σερρών

Για συνώνυμους οικισμούς δείτε το λήμμα: Λιμνοχώρι (αποσαφήνιση)

Το Λιμνοχώρι είναι πεδινό χωριό της περιφερειακής ενότητας Σερρών σε υψόμετρο 34 μέτρα, το οποίο βρίσκεται στις ανατολικές όχθες της λίμνης Κερκίνης, στα βόρεια του κάμπου των Σερρών. Σύμφωνα με το σχέδιο Καλλικράτης αποτελεί την Τοπική Κοινότητα Λιμνοχωρίου που υπάγεται στη Δημοτική Ενότητα Ηρακλείας του Δήμου Ηρακλείας και σύμφωνα με την απογραφή του 2011 έχει πληθυσμό 522 κατοίκους. Σύμφωνα με την απογραφή του 2001 είχε πληθυσμό 696 κατοίκων.

Κοινότητα

Άλλος οικισμός 
Στην περιοχή υπάρχει και εγκαταλελειμμένος οικισμός με το ίδιο όνομα.

Παραπομπές

Δήμος Ηρακλείας
Χωριά του νομού Σερρών
Ποντισμένο Σερρών

Το Ποντισμένο είναι οικισμός του Δήμου Ηρακλείας της περιφερειακής ενότητας Σερρών. Υπάγεται στην κοινότητα Ποντισμένου του δήμου Ηρακλείας. Σύμφωνα με την απογραφή του 2011 έχει πληθυσμό 1.666 κατοίκων, ενώ σύμφωνα με την απογραφή του 2001 είχε πληθυσμό 1.589 κατοίκων.

Κοινότητα 

Χωριά του νομού Σερρών
Δήμος Ηρακλείας
Δασοχώρι Σερρών

Το Δασοχώρι είναι οικισμός του Δήμου Ηρακλείας της περιφερειακής ενότητας Σερρών. Υπάγεται στην κοινότητα Δασοχωρίου του δήμου Ηρακλείας. Σύμφωνα με την απογραφή του 2011 έχει πληθυσμό 834 κατοίκων.

Κοινότητα

Προσωπικότητες 
 Κατάγονται από το Δασοχώρι
 Ιωάννης Γκέλιος, Έλληνας ποδοσφαιριστής

Χωριά του νομού Σερρών
Δήμος Ηρακλείας
Βαλτερό Σερρών

Το Βαλτερό είναι οικισμός του Δήμου Ηρακλείας της περιφερειακής ενότητας Σερρών. Υπάγεται στην κοινότητα Βαλτερού του δήμου Ηρακλείας. Σύμφωνα με την απογραφή του 2011 έχει πληθυσμό 1.102 κατοίκων.

Κοινότητα

Προσωπικότητες 

 Γεννήθηκαν στο Βαλτερό
 Ηλίας Ζαχαρής, Έλληνας "οδηγός" Μακεδονομάχος
 Κωνσταντίνος Ζαχαρής, Έλληνας οπλίτης Μακεδονομάχος
 Ηλίας Πάσχος, Έλληνας πράκτορας Μακεδονομάχος (Γ' τάξεως)
 Δημήτριος Τσακίρης, Έλληνας οπλίτης Μακεδονομάχος

Χωριά του νομού Σερρών
Δήμος Ηρακλείας
Σαρακατσαναίικο Σερρών

Το Σαρακατσαναίικο είναι οικισμός του Δήμου Ηρακλείας της Περιφερειακής ενότητας Σερρών. Υπάγεται στην κοινότητα Ηρακλείας του δήμου Ηρακλείας. Σύμφωνα με την απογραφή του 2011 είναι ακατοίκητο.

Κοινότητα 
 

Χωριά του νομού Σερρών
Δήμος Ηρακλείας
Άνω Βυρώνεια Σερρών

Η Άνω Βυρώνεια είναι οικισμός της τοπικής κοινότητας Βυρωνείας, της δημοτικής ενότητας (τέως δήμου) Πετριτσίου, του δήμου Σιντικής, της περιφερειακής ενότητας (τέως νομού) Σερρών, στην περιφέρεια Μακεδονίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Σιντικής του νομού Σερρών, στο γεωγραφικό διαμέρισμα Μακεδονίας.  Στην απογραφή του 2011 ο οικισμός καταγράφηκε χωρίς κατοίκους.

Γεωγραφία
Η Άνω Βυρώνεια είναι οικισμός στο Β. ΒΔ. τμήμα του νομού Σερρών. Βρίσκεται στις νοτιοανατολικές υπώρειες της οροσειράς Κερκίνης και κοντά στη βόρεια όχθη του Στρυμόνα και της λίμνης Κερκίνης, σε μέσο σταθμικό υψόμετρο 160. Απέχει 43 χλμ. περίπου ΒΔ. των Σερρών.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Βυρωνείας του νομού Σερρών. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Βυρωνείας και προσαρτήθηκε στον δήμο Πετριτσίου. Με το ΦΕΚ 87Α - 07/06/2010 αποσπάστηκε από τον δήμο Πετριτσίου και προσαρτήθηκε στον δήμο Σιντικής.

Αξιοθέατα
Ο ναός του Αγίου Αθανασίου, βορειοανατολικά του οικισμού
Η εκκλησία της Αγίας Βαρβάρας, ανατολικά του οικισμού 
Οι εγκαταστάσεις του παλαιού στρατοπέδου «Καλλέργη» που λειτουργούσε στον οικισμό

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (Βαρελάς)
Περιοδικό «Διακοπές», εκδ. Δ.Ο.Λ.,  2010
eetaa.gr

Χωριά του νομού Σερρών
Δήμος Σιντικής
Θρακικό Σερρών

Το Θρακικό είναι οικισμός του Δήμου Σιντικής της περιφερειακής ενότητας Σερρών. Υπάγεται στην κοινότητα Ακριτοχωρίου του δήμου Σιντικής. Σύμφωνα με την απογραφή του 2011 έχει πληθυσμό 95 κατοίκων. Σήμερα ο οικισμός ουσιαστικά είναι συμπτυγμένος με το Ομαλό Σερρών.

Χωριά του νομού Σερρών
Δήμος Σιντικής
Γόνιμο Σερρών

Το Γόνιμο είναι οικισμός του Δήμου Σιντικής της περιφερειακής ενότητας Σερρών. Υπάγεται στην κοινότητα Γονίμου του δήμου Σιντικής. Σύμφωνα με την απογραφή του 2011 έχει πληθυσμό 455 κατοίκων.

Κοινότητα

Προσωπικότητες 

 Κατάγονται από το Γόνιμο
 Τούλα Μαγαλιού, Ελληνίδα καλαθοσφαιρίστρια

Χωριά του νομού Σερρών
Δήμος Σιντικής
Οδηγήτρια Σερρών

Η Οδηγήτρια είναι οικισμός του Δήμου Σιντικής της περιφερειακής ενότητας Σερρών. Υπάγεται στην κοινότητα Ροδοπόλεως του δήμου Σιντικής. Σύμφωνα με την απογραφή του 2011 έχει πληθυσμό 55 κατοίκων, ενώ σύμφωνα με την απογραφή του 2001 είχε πληθυσμό 52 κατοίκων.

Χωριά του νομού Σερρών
Δήμος Σιντικής
Κερκίνη Σερρών

Η Κερκίνη είναι αγροτικός οικισμός του Δήμου Σιντικής της περιφερειακής ενότητας Σερρών. Υπάγεται στην κοινότητα Κερκίνης του δήμου Σιντικής. Σύμφωνα με την απογραφή του 2011 έχει πληθυσμό 980 κατοίκων.

Κοινότητα

Προσωπικότητες 

Γεννήθηκαν στην Κερκίνη
 Γρηγόριος Καπετάνιος, Έλληνας οπλίτης Μακεδονομάχος
 Ανδρέας Μπάμπης, Έλληνας οπλίτης Μακεδονομάχος
 Δημήτριος Μπουγιουκλής, Έλληνας οπλίτης Μακεδονομάχος

Παραπομπές 

Χωριά του νομού Σερρών
Δήμος Σιντικής
Μωυσής Ελισάφ

Ο Μωυσής Ελισάφ (Ιωάννινα, 17 Ιουλίου 1954) είναι Έλληνας πολιτικός, παθολόγος και πανεπιστημιακός ρωμανιώτικης καταγωγής, Δήμαρχος Ιωαννιτών από το 2019.

Βιογραφία
Γεννήθηκε το 1954 στα Ιωάννινα. Οι γονείς του ήταν επιζώντες του Ολοκαυτώματος, οι οποίοι κατάφεραν να ξεφύγουν από τη μάζωξη κατά την οποία οι περισσότεροι Εβραίοι των Ιωαννίνων εκτοπίστηκαν στο Άουσβιτς, με ένα 9% της κοινότητας να επιβιώνει.

Σπούδασε ιατρική στο Πανεπιστήμιο Αθηνών και εξειδικεύτηκε στην παθολογία. Είναι καθηγητής παθολογίας στο Πανεπιστήμιο Ιωαννίνων. Επίσης, είναι πρόεδρος της Ισραηλιτικής Κοινότητας Ιωαννίνων και μέλος του Διοικητικού Συμβουλίου του Κεντρικού Ισραηλιτικού Συμβουλίου Ελλάδος.

Στις δημοτικές εκλογές του 2019 ήταν υποψήφιος δήμαρχος Ιωαννίνων με τον συνδυασμό «Γιάννενα - Νέα Εποχή». Στον πρώτο γύρο έλαβε ποσοστό 23,82% και στον δεύτερο επικράτησε έναντι του συνυποψηφίου και προκατόχου του, Θωμά Μπέγκα, με 50,33%. Είναι ο πρώτος δήμαρχος εβραϊκής καταγωγής που εκλέγεται στην Ελλάδα.

Παραπομπές

Εξωτερικοί σύνδεσμοι 
Προσωπικός ιστότοπος
Ιστοσελίδα στον ιστότοπο της Ιατρικής Ιωαννίνων
Ιστοσελίδα στον ιστότοπο της Β’ Παθολογικής Κλινικής του Πανεπιστημιακού Γενικού Νοσοκομείου Ιωαννίνων

Απόφοιτοι Εθνικού και Καποδιστριακού Πανεπιστημίου Αθηνών
Καθηγητές Πανεπιστημίου Ιωαννίνων
Έλληνες παθολόγοι
Έλληνες εβραϊκής καταγωγής
Δήμαρχοι Ιωαννίνων
Παραπόταμος Σερρών

Ο Παραπόταμος είναι οικισμός του Δήμου Σιντικής της περιφερειακής ενότητας Σερρών. Υπάγεται στην κοινότητα Ανατολής του δήμου Σιντικής. Σύμφωνα με την απογραφή του 2011 έχει πληθυσμό 133 κατοίκων.

Χωριά του νομού Σερρών
Δήμος Σιντικής
Ανατολή Σερρών

Η Ανατολή είναι οικισμός και έδρα ομώνυμης τοπικής κοινότητας, του Δήμου Σιντικής της περιφερειακής ενότητας Σερρών, στα σύνορά της με την αντίστοιχη του Κιλκίς. Υπάγεται στην κοινότητα Ανατολής του δήμου Σιντικής. Σύμφωνα με την απογραφή του 2011 έχει πληθυσμό 132 κατοίκων, η πλειοψηφία των οποίων κατάγεται απο περιοχές του Πόντου.

Από την  είσοδο του χωριού περνάει ένα μικρό ποτάμι. Το σχολείο που υπάρχει δεν λειτουργεί πλέον. Η κεντρική εκκλησία του χωριού είναι αφιερωμένη στον Προφήτη Ηλία. Το χωριό φημίζεται για την όμορφη πλατεία του με τα ψηλά πλατάνια. Επίσης κοντά στο χωριό υπάρχει ένα παρεκκλήσιο αφιερωμένο στον Όσιο Παΐσιο τον Αγιορείτη.

Τοπική κοινότητα 
Η τοπική κοινότητα Ανατολής είναι χαρακτηρισμένη ως αγροτικός ημιορεινός οικισμός, με έκταση 65,001 χμ² (2011). Περιλαμβάνει και τους οικισμούς Θεοδώρειο και Παραπόταμος.

Πληθυσμός 

(σε παρένθεση ο πληθυσμός της τοπικής κοινότητας)
 (το γράφημα καταγράφει την μεταβολή του πραγματικού ή de facto πληθυσμού του οικισμού}
Γενικά οι κάτοικοι του χωριού είναι λίγοι, οι συγγενείς τους όμως συχνά επισκέπτονται το χωριό το καλοκαίρι και στις γιορτές του χωριού (20 Ιουλίου- Προφήτη Ηλία & 12 Ιουλίου- Αγίου Παισίου). Πολλοί από τους απογόνους των κατοίκων μετανάστευσαν σε χώρες του εξωτερικού, όπως τη Γερμανία.

Παραπομπές

Πηγές 
 Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
 Εγκυκλοπαίδεια Πάπυρος Λαρούς, 1963 (ΠΛ)

Χωριά του νομού Σερρών
Δήμος Σιντικής
Σιδηροχώρι Σερρών

Το Σιδηροχώρι είναι οικισμός του Δήμου Σιντικής της περιφερειακής ενότητας Σερρών. Υπάγεται στην κοινότητα Κάτω Ποροΐων του δήμου Σιντικής. Σύμφωνα με την απογραφή του 2011 έχει πληθυσμό 95 κατοίκων.

Κοινότητα 

Χωριά του νομού Σερρών
Δήμος Σιντικής
Δημήτρης Παπαστεργίου

Ο Δημήτρης Παπαστεργίου είναι ο εν ενεργεία δήμαρχος Τρικκαίων και πρόεδρος της Κεντρικής Ένωσης Δήμων Ελλάδας.

Βιογραφία

Προσωπική ζωή 
Ο Δημήτρης Παπαστεργίου γεννήθηκε στα Τρίκαλα στις 2 Νοεμβρίου 1973. Είναι παντρεμένος με τη μηχανικό Σούλα Μπράκη και έχουν αποκτήσει τρία παιδιά.

Επάγγελμα 
Από το 2002 ασκεί το επάγγελμα του Ηλεκτρολόγου Μηχανικού στην πόλη των Τρικάλων. Ασχολήθηκε με μελέτες και κατασκευές ιδιωτικών ηλεκτρομηχανολογικών έργων αλλά και με τη δημιουργία προγραμμάτων H/Y (software).

Δήμαρχος Τρικκαίων 
Εξελέγη για πρώτη φορά δήμαρχος Τρικκαίων στον δεύτερο γύρο των αυτοδιοικητικών εκλογών της 25ης Μαΐου 2014 με ποσοστό 53,02% και ανέλαβε τα καθήκοντα του από την 1η Σεπτεμβρίου 2014. Επανεξελέγη δήμαρχος Τρικκαίων από τον πρώτο γύρο των αυτοδιοικητικών εκλογών της 26ης Μαΐου 2019 με ποσοστό 57,43%.

Επαγγελματική πορεία
Ως δήμαρχος Τρικκαίων από την 1η Σεπτεμβρίου 2014, είναι μέλος του ΔΣ της ΚΕΔΕ και πρόεδρος της Επιτροπής Καινοτομίας και Ανάπτυξης Επιχειρηματικότητας της Ενωσης των Δήμων. Επίσης, είναι πρόεδρος – εκπρόσωντας τον Δήμο Τρικκαίων – στο Δίκτυο Ψηφιακών Πόλεων κεντρικής Ελλάδας (Citiesnet) και στο Δίκτυο Πόλεων με Ποτάμια, καθώς και αντιπρόεδρος στο Δϊκτυο Πράσινων Πόλεων.

Διετέλεσε Αντιδήμαρχος έργων, Αντιπρόεδρος της ΔΕΚΑ, Αντιπρόεδρος της ΔΕΥΑΤ, μέλος του ΔΣ του Πολιτιστικού Οργανισμού και του Δημοτικού Θεάτρου, μέλος του Πανελληνίου Δικτύου για τη Βιώσιμη Κινητικότητα και το Ποδήλατα καθώς και μέλος της Νομαρχιακής Επιτροπής Τουρισμού.

Κατά τη διάρκεια των μαθητικών του χρόνων ασχολήθηκε με τα μαθητικά συμβούλια. Συμμετείχε στην επιτροπή διεκδίκησης του ΤΕΦΑΑ καθώς και σε άλλες μαθητικές κινητοποιήσεις. Το 1991 αποφοίτησε από το Πολυκλαδικό Λύκειο Τρικάλων. Την ίδια χρονιά πέρασε στη Σχολή Ηλεκτρολόγων Μηχανικών και Μηχανικών Η/Υ του ΕΜΠ ενώ παράλληλα παρακολούθησε μαθήματα δημοσιογραφίας σε σχολή της Αθήνας.

Εξελέγη δημοτικός σύμβουλος στον Δήμο Τρικκαίων στις αυτοδιοικητικές εκλογές του Οκτωβρίου 2002 και του Οκτωβρίου 2006.

Το 2007 εισήλθε στον χώρο των ανανεώσιμων πηγών ενέργειας. Είναι συνιδιοκτήτης της εταιρίας Green Project, η οποία έχει κατασκευάσει πάνω από 230 φωτοβολταϊκά πάρκα στην κεντρική Ελλάδα.

Στις 29 Νοεμβρίου 2019, εξελέγη πρόεδρος της Κεντρικής Ένωσης Δήμων Ελλάδας.

Δήμαρχοι ελληνικών πόλεων
Σύνδεσμος Ανεξαρτήτων (Νομός Τρικάλων)

Ο Σύνδεσμος Ανεξαρτήτων (νομός Τρικάλων) ήταν πολιτικό κόμμα της Ελλάδας. Έδρασε κατά την δεκαετία του 1920.

Το κόμμα συμμετείχε για πρώτη και τελευταία φορά σε εκλογική διαδικασία το 1926, όπου κέρδισε μια έδρα στις εθνικές εκλογές και το 0,4% των ψήφων. Ο μοναδικός βουλευτής ήταν ο ανεξάρτητος βουλευτής Ευθύμιος Ζούκας. Ωστόσο, το κόμμα δεν συμμετείχε σε κάποια άλλη εκλογική διαδικασία.

Παραπομπές 

Νομός Τρικάλων
Καταργημένα πολιτικά κόμματα στην Ελλάδα
Κόμμα Λαϊκοελευθεροφρόνων

Το Κόμμα Λαϊκοελευθεροφρόνων ήταν πολιτικό κόμμα στην Ελλάδα. Έδρασε κατά την δεκαετία του 1920.

Ιστορία 
Το κόμμα συμμετείχε για πρώτη φορά σε εθνικές εκλογές το 1926,, όπου κέρδισε μία έδρα στις βουλευτικές εκλογές λαμβάνοντας το 0,4% της εθνικής ψήφους. Ωστόσο, το κόμμα δεν συμμετείχε σε καμία άλλη εκλογική διαδικασία.

Παραπομπές 

Καταργημένα πολιτικά κόμματα στην Ελλάδα
Κόμμα Εθνικοφρόνων Λαϊκών

Το Κόμμα Εθνικοφρόνων Λαϊκών ήταν πολιτικό κόμμα στην Ελλάδα. Έδρασε κατά την δεκαετία του 1920.

Ιστορία 
Το κόμμα συμμετείχε για πρώτη φορά σε εθνικές εκλογές το 1926,, όπου κέρδισε μία έδρα στις βουλευτικές εκλογές εκείνου του έτους λαμβάνοντας το 0.5% της εθνικής ψήφου. Ωστόσο, το κόμμα δεν συμμετείχε σε κάποια άλλη εκλογική διαδικασία.

Παραπομπές 

Καταργημένα πολιτικά κόμματα στην Ελλάδα
Λαϊκό Κόμμα (Ελλάδα)
Πλατανάκια Σερρών

Τα Πλατανάκια είναι οικισμός του Δήμου Σιντικής της περιφερειακής ενότητας Σερρών. Υπάγονται στην κοινότητα Πλατανακίων του δήμου Σιντικής. Σύμφωνα με την απογραφή του 2011 έχουν πληθυσμό 444 κατοίκων.

Κοινότητα 

Χωριά του νομού Σερρών
Δήμος Σιντικής
Θερμοπηγή Σερρών

Η Θερμοπηγή είναι οικισμός του Δήμου Σιντικής της περιφερειακής ενότητας Σερρών. Υπάγεται στην κοινότητα Σιδηροκάστρου του δήμου Σιντικής. Σύμφωνα με την απογραφή του 2011 έχει πληθυσμό 154 κατοίκων.

Κοινότητα 

Χωριά του νομού Σερρών
Δήμος Σιντικής
Κάτω Αμπέλα Σερρών

Η Κάτω Αμπέλα ή Κάτω Αμπέλια είναι πεδινό χωριό της Κεντρικής Μακεδονίας στην Περιφερειακή Ενότητα Σερρών με υψόμετρο 140 μέτρα. Απέχει περίπου 4 χλμ. Ν. από το Σιδηρόκαστρο και 25 χλμ. Β.-ΒΔ. από τις Σέρρες. Η παλιά της ονομασία ήταν Κάτω Ινανλή και έτσι αναφέρεται στο ΦΕΚ 7Α - 14/01/1927 να μετονομάζεται σε  Κάτω Αμπέλια. Σύμφωνα με το σχέδιο Καλλικράτης, υπάγεται στη δημοτική ενότητα Σιδηροκάστρου του Δήμου Σιντικής και σύμφωνα με την απογραφή του 2011 έχει πληθυσμό 219 κατοίκους, ενώ σύμφωνα με την απογραφή του 2001 είχε πληθυσμό 184 κατοίκων.

Κοινότητα

Παραπομπές 

Χωριά του νομού Σερρών
Δήμος Σιντικής
Λουτρά Σιντικής Σερρών

Τα Λουτρά είναι οικισμός του Δήμου Σιντικής της περιφερειακής ενότητας Σερρών. Υπάγονται στην κοινότητα Σιδηροκάστρου του δήμου Σιντικής. Σύμφωνα με την απογραφή του 2011 είναι ακατοίκητα.

Κοινότητα 

Χωριά του νομού Σερρών
Δήμος Σιντικής
Σταθμός Σιντικής Σερρών

Ο Σταθμός είναι οικισμός του Δήμου Σιντικής της περιφερειακής ενότητας Σερρών. Υπάγεται στην κοινότητα Σιδηροκάστρου του δήμου Σιντικής. Σύμφωνα με την απογραφή του 2011 έχει πληθυσμό 25 κατοίκων. Ο οικισμός πήρε την ονομασία του από τον Σιδηροδρομικό Σταθμό Στρυμόνα, που είχε δημιουργηθεί με την προοπτική της ύπαρξης ενός σταθμού  ανταπόκρισης κοντά στα ελληνοβουλγαρικά σύνορα, είτε για επιβατικούς είτε για εμπορικούς σκοπούς.

Κοινότητα 

Χωριά του νομού Σερρών
Δήμος Σιντικής
Θωμάς Λεφούσης

Ο Τιμολέαν "Θωμάς" Λεφούσης (γεννημένος στις 5 Μαΐου 1972) είναι Έλληνας σκιέρ, αγωνιζόμενος στο αλπικό σκι. Αγωνίστηκε στους Χειμερινούς Ολυμπιακούς αγώνες του 1992. Είναι επίσης  ξάδερφος της επίσης σκιέρ Θωμαής Λεφούση

Παραπομπές 

Έλληνες αθλητές του αλπικού σκι
Σχιστόλιθος Σερρών

Ο Σχιστόλιθος είναι οικισμός του Δήμου Σιντικής της περιφερειακής ενότητας Σερρών. Υπάγεται στην κοινότητα Σιδηροκάστρου του δήμου Σιντικής. Σύμφωνα με την απογραφή του 2011 έχει πληθυσμό 26 κατοίκων, ενώ σύμφωνα με την απογραφή του 2001 είχε πληθυσμό 18 κατοίκων.

Κοινότητα 

Χωριά του νομού Σερρών
Δήμος Σιντικής
Φαιά Πέτρα Σερρών

Η Φαιά Πέτρα είναι οικισμός του Δήμου Σιντικής της περιφερειακής ενότητας Σερρών. Υπάγεται στην κοινότητα Σιδηροκάστρου του δήμου Σιντικής. Σύμφωνα με την απογραφή του 2011 έχει πληθυσμό 92 κατοίκων.

Κοινότητα 
 

Χωριά του νομού Σερρών
Δήμος Σιντικής
Χαροπό Σερρών

Το Χαροπό είναι πεδινό χωριό της Κεντρικής Μακεδονίας στην Περιφερειακή Ενότητα Σερρών με υψόμετρο 140 μέτρα. Απέχει 4,5 χλμ. Β.-ΒΔ. από το Σιδηρόκαστρο και 30 χλμ. Β.-ΒΔ. από τις Σέρρες. Αποτελεί την τοπική Χαροπού που υπάγεται στην δημοτική ενότητα Σιδηροκάστρου του δήμου Σιντικής και σύμφωνα με την απογραφή του 2011 έχει πληθυσμό 1.042 κατοίκων.

Κοινότητα

Παραπομπές 

Χωριά του νομού Σερρών
Δήμος Σιντικής
Χιονοχώρι Σερρών

Το Χιονοχώρι είναι οικισμός του Δήμου Σερρών της περιφερειακής ενότητας Σερρών. Υπάγεται στην δημοτική κοινότητα Οινούσσας του δήμου Σερρών. Σύμφωνα με την απογραφή του 2001 είχε 63 κατοίκους, ενώ στην απογραφή του 2011 ήταν ακατοίκητο.

Χωριά του νομού Σερρών
Δήμος Σιντικής
Μουρόβνταγ

Το Μουρόβνταγ (αζερικά: Murovdağ) ή Μραβ (αρμενικά: Մռավի լեռնաշղթա - Μραβί Λερνασ’γτά) είναι η υψηλότερη οροσειρά στο Μικρό Καύκασο. Η οροσειρά εκτείνεται περίπου στα 70 χλμ. και το Όρος Γκαμίς είναι η υψηλότερη κορυφή της στα 3.724 μέτρα. Αποτελείται κυρίως από Ιουρασικούς, Κρητιδικούς και Παλαιογενείς βράχους.

Η κορυφογραμμή Μουρόβνταγ εκτείνεται βόρεια από την Κορυφή Χίναλνταγ, μέσω του Όρους Γκαμίς (ή Γκομσασάρ). Η βορειοανατολική πλαγιά παρουσιάζει μια ομάδα γραφικών λιμνών, συμπεριλαμβανομένης της Γκιοϊγκιόλ κοντά στη βόρεια πλαγιά. Το οροπέδιο Καραμπάχ εκτείνεται νοτίως του Μουρόβνταγ. Τα δάση από έλατα και πικέες εκτείνονται όσο πιο νοτιοανατολικά του Μουρόβνταγ. Τα καλοκαιρινά ορεινά βοσκοτόπια του Μουρόβνταγ χρησιμοποιούνταν παραδοσιακά από τους Αζέρους και τους Αρμένιους βοσκούς.

Η κορυφογραμμή αποτελεί το βόρειο τμήμα της γραμμής ελέγχου που χωρίζει τη μη αναγνωρισμένη Δημοκρατία του Ναγκόρνο-Καραμπάχ από το Αζερμπαϊτζάν. Οι νότιες πλαγιές της διέρχονται από την περιοχή Μαρτακέρτ του Ναγκόρνο-Καραμπάχ.

Παραπομπές

Γεωγραφία του Ναγκόρνο - Καραμπάχ
Ένωσις Αγροτικών Κομμάτων

Η Ένωσις Αγροτικών Κομμάτων ήταν κόμμα που συμμετείχε στις εκλογές του 1946 στην Ελλάδα.

Ιστορία 
Η Ένωση συμμετείχε για πρώτη φορά σε εκλογές το 1946, όπου κέρδισε μια έδρα Ελληνικό Κοινοβούλιο λαμβάνοντας το 0,87% των ψήφων.

Μετά το 1946, η Ένωση δεν συμμετείχε σε κάποια άλλη εκλογή.

Παραπομπές 

Αγροτικά κόμματα
Καταργημένα πολιτικά κόμματα στην Ελλάδα
Spider-Man: Η Επιστροφή Στον Τόπο Του

Το Spider-Man: Η Επιστροφή Στον Τόπο Του (πρωτότυπος τίτλος: Spider-Man: Homecoming) είναι αμερικανική ταινία με υπερήρωες του 2017. Βασίζεται στον ομώνυμο χαρακτήρα των Marvel Comics. Η παραγωγή έγινε από τη Marvel Studios και την Columbia Pictures και η διανομή από τη Sony Pictures Entertainment. Είναι η 16η ταινία του Κινηματογραφικού Σύμπαντος της Marvel. Την σκηνοθεσία ανέλαβε ο Τζον Γουότς και το σενάριο γράφτηκε από τους Τζόναθαν Γκόλντσταϊν, Τζον Φράνσις Ντέιλι, Γουότς, Κρίστοφερ Φορντ, Κρις ΜακΚίννα και Έρικ Σόμμερς. Στην ταινία πρωταγωνιστούν οι Τομ Χόλλαντ, Μάικλ Κίτον, Τζον Φαβρό, Γκουίνεθ Πάλτροου, Zendaya, Ντόναλντ Γκλόβερ, Τζέικομπ Μπάταλον, Λόρα Χάριερ, Τόνι Ρεβολόρι, Μποκίμ Γούντμπαϊν, Τάιν Ντέιλι, Μαρίζα Τομέι και Ρόμπερτ Ντάουνι Τζούνιορ.

Η ταινία έκανε πρεμιέρα στο Χόλυγουντ στις 28 Ιουνίου 2017, στις Ηνωμένες Πολιτείες στις 7 Ιουλίου 2017 και στην Ελλάδα στις 6 Ιουλίου 2017. Είχε έσοδα πάνω από 880 εκατομμύρια δολάρια παγκοσμίως, κάνοντάς την την 6η μεγαλύτερη εισπρακτική επιτυχία του 2017. Μια συνέχεια, το Spider-Man: Μακριά Από τον Τόπο του, κυκλοφόρησε στις 2 Ιουλίου 2019. Μια τρίτη ταινία, με τίτλο Spider-Man: No Way Home, είναι προγραμματισμένη να κυκλοφορήσει στις 17 Δεκεμβρίου 2021.

Σύνοψη 
Ενθουσιασμένος από την εμπειρία του με τους Εκδικητές, ο Πίτερ επιστρέφει στο σπίτι του όπου ζει με την θεία Μέι, πάντα κάτω από το άγρυπνο βλέμμα του καινούργιου του μέντορα, Τόνι Σταρκ. Ο Πίτερ προσπαθεί να προσαρμοστεί στη ρουτίνα της ζωής του, αφαιρείται όμως από την ανάγκη του να αποδείξει ότι είναι μπορεί να είναι πολύ περισσότερα από ένας απλός, καθημερινός υπερήρωας. Όταν όμως εμφανίζεται ο Vulture, ένας καινούργιος εχθρός, τότε όλα εκείνα που ο Πίτερ θεωρεί σημαντικά μοιάζουν να απειλούνται.

Ηθοποιοί και Χαρακτήρες 
 Τομ Χόλλαντ στον ρόλο του Πίτερ Πάρκερ/Spider-Man
 Μάικλ Κίτον στον ρόλο του Έιντριαν Τουμς/Vulture
 Τζον Φαβρό στον ρόλο του Χάρολντ "Χάπι" Χόγκαν
 Γκουίνεθ Πάλτροου στον ρόλο της Πέπερ Ποτς
 Zendaya στον ρόλο της Μισέλ
 Ντόναλντ Γκλόβερ στον ρόλο του Άαρον Ντέιβις
 Τζέικομπ Μπάταλον στον ρόλο του Νεντ
 Λόρα Χάριερ στον ρόλο της Λιζ
 Τόνι Ρεβολόρι στον ρόλο του Γιουτζίν "Φλας" Τόμπσον
 Μποκίμ Γούντμπαϊν στον ρόλο του Χέρμαν Σουλτς/Shocker II
 Τάιν Ντέιλι στον ρόλο της Αν Μαρί Χόουγκ
 Μαρίζα Τομέι στον ρόλο της Μέι Πάρκερ
 Ρόμπερτ Ντάουνι Τζούνιορ στον ρόλο του Τόνι Σταρκ/Iron Man
 Κέρι Κόντον στον ρόλο της F.R.I.D.A.Y.
 Κρις Έβανς στον ρόλο του Στιβ Ρότζερς/Captain America
 Γκαρσέλ Μποβέ στον ρόλο της Ντόρις Τουμς
 Τζένιφερ Κόνελι στον ρόλο της Κάρεν

Παραπομπές

Ταινίες του 2017
Αμερικανικές ταινίες δράσης
Ταινίες ενηλικίωσης
Ταινίες παραγωγής Columbia Pictures
Κινηματογραφικό Σύμπαν της Marvel (ταινίες)
Spider-Man (ταινίες)
Ταινίες γυρισμένες στο Λος Άντζελες
Reboots ταινιών
Apollon Ladies FC

Οι Apollon Ladies FC είναι κυπριακή ομάδα γυναικείου ποδοσφαίρου. Αποτελεί τμήμα του σωματείου του Απόλλωνα Λεμεσού. Έχει κατακτήσει 12 πρωταθλήματα Κύπρου, 11 κύπελλα Κύπρου και 8 Super Cup.

Ιστορία 
Οι Apollon Ladies FC ιδρύθηκαν το 2007.

Τίτλοι-Διακρίσεις 
 Παγκύπριο πρωτάθλημα:
 Πρωταθλήτριες (12): 2008-09, 2009-10, 2010-11, 2011-12, 2012-13, 2013-14, 2014-15, 2015-16, 2016-17, 2018-19, 2020-21, 2021-22

 Κύπελλο Κύπρου:
 Κυπελλούχες (11): 2008-09, 2009-10, 2010-11, 2011-12, 2012-13, 2013-14, 2014-15, 2015-16, 2016-17, 2017-18, 2021-22

 Super Cup:
 Νικήτριες (8): 2009, 2010, 2011, 2013, 2014, 2015, 2017,  2021

Δείτε επίσης 
 Ποδόσφαιρο στην Κύπρο

Παραπομπές

Εξωτερικοί σύνδεσμοι 

Προφίλ στην ιστοσελίδα της Κυπριακής Ομοσπονδίας Ποδοσφαίρου 

Ποδοσφαιρικές ομάδες Κύπρου (γυναικών)
Ιδρύσεις ποδοσφαιρικών ομάδων το 2007
Παλαιοδημοκρατική Ένωση Κρήτης

Η Παλαιοδημοκρατική Ένωση της Κρήτης ήταν πολιτικό κόμμα στην Ελλάδα. Υπήρξε κατά την δεκαετία του 1930.

Ιστορία 
Το κόμμα συμμετείχε για πρώτη φορά σε εθνικές εκλογές τον Ιανουάριο του 1936, κερδίζοντας το 1.1% των ψήφων και τρεις έδρες στο Ελληνικό Κοινοβούλιο 

Οι εκλογές του 1936 ήταν οι τελευταίες εκλογές πριν τον Β΄ Παγκόσμιο Πόλεμο καθώς η δικτατορία της 4ης Αυγούστου ανέλαβε την εξουσία τον Αύγουστο και το κόμμα δεν συμμετείχε σε άλλες εκλογές μετά τον πόλεμο.

Παραπομπές 

Κρήτη
Καταργημένα πολιτικά κόμματα στην Ελλάδα
Παράταξις Αγροτών και Εργαζομένων

Η Παράταξη Αγροτών και Εργαζομένων ήταν πολιτικό κόμμα στην Ελλάδα, το οποίο δραστηριοποιήθηκε στη δεκαετία του 1950.

Ιστορία 
Το κόμμα συμμετείχε για πρώτη φορά σε εθνικές εκλογές το 1950, όπου κέρδισε το 2.6% των ψήφων και τρεις έδρες στο Ελληνικό Κοινοβούλιο. Ωστόσο, δεν ξανασυμμετείχε σε εκλογές.

Παραπομπές 

Εργατικά κόμματα
Αγροτικά κόμματα
Καταργημένα πολιτικά κόμματα στην Ελλάδα
Λεϊλά Λύντια Τουγουτλού

Η Λεϊλά Λύντια Τουγουτλού (τουρκικά: Leyla Lydia Tuğutlu, γενν. 29 Οκτωβρίου 1989) είναι Τουρκογερμανίδα ηθοποιός, τραγουδίστρια και μοντέλο, εστεμμένη ως Μις Τουρκία του 2008. Εκπροσώπησε την Τουρκία στο διαγωνισμό Μις Κόσμος 2008.

Εργογραφία

Τηλεόραση

Παραπομπές 

Τούρκοι ηθοποιοί
Γιώργος Σταυρακάκης (τραγουδοποιός - ποιητής)

Ο Γιώργος Σταυρακάκης είναι Έλληνας τραγουδοποιός και ποιητής.

Βιογραφία 
Ο Γιώργος Σταυρακάκης γεννήθηκε στην Ιεράπετρα Κρήτης, μεγάλωσε στο Ηράκλειο και τα τελευταία εικοσιπέντε χρόνια ζει στην Αθήνα. Στο ξεκίνημά του, σε εφηβική ακόμα ηλικία, είχε την τύχη να συνεργαστεί με τον Μάνο Λοΐζο αλλά και τον Μανόλη Ρασούλη με τον οποίο συνέχισε να συνεργάζεται μέχρι και τα τέλη της δεκαετίας του ’80. Το 1996 ηχογραφεί τον πρώτο του δίσκο «Ρεσάλτο» στην MINOS EMI με παραγωγό τον Μάνο Ξυδούς. Ακολούθησαν οι δίσκοι «Γυάλινα Φτερά», «Απουσίες», «Carousel», «Χάρτινες Πόλεις», «Unplugged», «Στην αυλή των μπουφόνων», αλλά και αρκετές συμμετοχές σε δίσκους άλλων καλλιτεχνών. To 2020 κυκλοφορεί από την MLK το cd «Άμπωτις», μία συνεργασία του Γιώργου Σταυρακάκη με τον νέο τραγουδοποιό Σταύρο Σταυρακάκη (στίχοι και μουσική αντίστοιχα).

Από το 2004 μέχρι και το 2013 συνεργάζεται με τον Ελβετό συνθέτη και τραγουδοποιό Marco Zappa πραγματοποιώντας κοινές εμφανίσεις σε συναυλίες στο εξωτερικό αλλά και στην Ελλάδα και με αρκετές συμμετοχές στην δισκογραφία του Ελβετού τραγουδοποιού. Η συνεργασία αυτή θα επεκταθεί, αφού ο Marco Zappa αναλαμβάνει τις δισκογραφικές παραγωγές του Έλληνα τραγουδοποιού. Οι δίσκοι «Χάρτινες Πόλεις» (2010) και «Unplugged» (2013) ηχογραφούνται εξ ολοκλήρου στο εξωτερικό και κυκλοφορούν στην Ελλάδα από τον «Μετρόνομο».

Παράλληλα, όλα αυτά τα χρόνια γράφει ποιήματα εκδίδοντας τις ποιητικές συλλογές: «Δωμάτιο» (1981), «Συνάλλαγμα τέλος» (1985), «Ένα παλιό καλοκαίρι» (1988), «80+1 Ποιήματα» (2004), «Οινομαγειρεία» (2006), «Επέκεινα των ασμάτων» (2009), «Το κουφάρι του τζίτζικα» (2016) ενώ ποιήματά του συμπεριλαμβάνονται σε πολλές ανθολογίες ελληνικής ποίησης.

Τελευταία του συνεργασία η συμμετοχή στο δίσκο «Σε αυτή τη γη που η σιωπή δακρύζει» του Hip-Hop γκρουπ «Soul Destiny».

Εργογραφία

Δισκογραφία 
 Ρεσάλτο - MINOS EMI (1997)
 Γυάλινα Φτερά - Wave Music (2002)
 Απουσίες - ΣΕΙΣΤΡΟΝ (2006)
 Carousel - ΚΑΘΡΕΦΤΗΣ (2008)
 Χάρτινες Πόλεις - Μετρονόμος (2010)
 Unplugged - Μετρονόμος (2013)
 Στην αυλή των μπουφόνων - Μετρονόμος (2019)
Άμπωτις - MLK (2020)

Έχει επίσης τις συμμετοχές στα:  Marco Zappa «SognidiGiorni» (2003), Marco Zappa «In Giro Una Vita» (2006), Μάνος Ξυδούς «Βράδιασε τα ξαναλέμε» (2007), Marco Zappa «Ritratti» (2009), Soul Destiny «Σε αυτή τη γη που η σιωπή δακρύζει» (2015)

Ποιητικές συλλογές 
 Το Δωμάτιο (1981)
 Συνάλλαγμα τέλος (1985)
 Ένα παλιό καλοκαίρι (1988)
 80+1 Ποιήματα (2004)
 Οινομαγειρεία (2006)
 Επέκεινα των Ασμάτων (2009)
 Το κουφάρι του τζίτζικα (2016)

Παραπομπές

Εξωτερικοί σύνδεσμοι 
  «Σταυρακάκης, Γιώργος»
 Γιώργος Σταυρακάκης, Συνέντευξη στο περιδικό Μετρονόμος, στο musicheaven.gr.
 Γιώργος Σταυρακάκης, Συνέντευξη στο palmosnews.gr
 Γιώργος Σταυρακάκης, Συνέντευξη στη Νέα Κρήτη.

Έλληνες τραγουδοποιοί
Έλληνες άνδρες τραγουδιστές
Έλληνες ποιητές
Σύνδεσμος Μετριοπαθών Συντηρητικών

Ο Σύνδεσμος Μετριοπαθών Συντηρητικών ήταν πολιτικό κόμμα στην Ελλάδα, το οποίο έδρασε στη δεκαετία του 1920.

Το κόμμα συμμετείχε για πρώτη φορά σε εθνικές εκλογές το 1926,, όπου κέρδισε μία έδρα στις βουλευτικές εκλογές και έλαβε το 0,6% των ψήφων. Ωστόσο, το κόμμα δεν ξανασυμμετείχε σε εκλογές.

Παραπομπές 

Καταργημένα πολιτικά κόμματα στην Ελλάδα
Τάσος Χατζηβασιλείου

Ο Τάσος Χατζηβασιλείου (Σέρρες, 26 Αυγούστου 1981) είναι Έλληνας πολιτικός και διεθνολόγος, διδάκτορας Πολιτικής Επιστήμης και Ιστορίας. Στις εκλογές της 7ης Ιουλίου 2019 εξελέγη βουλευτής με την Νέα Δημοκρατία στην εκλογική περιφέρεια Σερρών. Έλκει την καταγωγή του από τον Προβατά Σερρών.

Πληροφορίες 

Είναι εκλεγμένος επίκουρος καθηγητής διεθνών σχέσεων και Ε.Ε. στο Ελληνοαμερικανικό Πανεπιστήμιο στο Νιου Χάμσαϊρ των Η.Π.Α. και Πολιτικός Επιστήμονας με ειδίκευση στις Διεθνείς Σχέσεις, αριστούχος Διδάκτορας Πολιτικής Επιστήμης και Ιστορίας στο Πάντειο Πανεπιστήμιο. Αποφοίτησε επίσης ως αριστούχος από το Τμήμα Τουρκικών Σπουδών του Πανεπιστημίου Κύπρου. Συνέχισε τις σπουδές του στη Διεθνή Πολιτική και στα ζητήματα Νοτιοανατολικής Ευρώπης στο Πανεπιστήμιο Αθηνών. Έχει λάβει υποτροφίες από την Κυπριακή Δημοκρατία, καθώς και από τα Ιδρύματα «Αλέξανδρος Σ. Ωνάσης», «Λίλιαν Βουδούρη» και «Μποδοσάκη». Ακόμη, έχει λάβει βραβεία αριστείας από την Κυπριακή Δημοκρατία, το Πανεπιστήμιο Κύπρου και την Ευρωπαϊκή Επιτροπή.

Μιλά Αγγλικά, Γαλλικά, Ισπανικά και Τουρκικά. Αρθρογραφεί εδώ και 20 χρόνια σε εφημερίδες και επιστημονικά περιοδικά στην Ελλάδα και το εξωτερικό, ενώ παράλληλα φιλοξενείται ως πολιτικός αναλυτής σε ελληνικά και διεθνή τηλεοπτικά δίκτυα. Επιπλέον, έχει συμμετάσχει στη συγγραφή βιβλίων σχετικών με τις Διεθνείς Σχέσεις και την Ιστορία.

Έχει εργαστεί ως Επιστημονικός Συνεργάτης στο Υπουργείο Εξωτερικών και στη Βουλή των Ελλήνων, και ως ειδικός ερευνητής στο Υπουργείο Εξωτερικών της Κύπρου. Έχει συμμετάσχει σε ερευνητικά προγράμματα στην Αθήνα, τις Βρυξέλλες, το Στρασβούργο, την Κωνσταντινούπολη και τη Λευκωσία και έχει διδάξει ως ερευνητής στο Πανεπιστήμιο Άγκυρας και στο Πάντειο Πανεπιστήμιο. Στον ιδιωτικό τομέα, εργάστηκε ως Σύμβουλος Διεθνούς Επιχειρηματικής Ανάπτυξης, με ειδίκευση στην αξιοποίηση Ευρωπαϊκών προγραμμάτων και την υλοποίηση επιχειρηματικών συνεργειών στην ελληνική και τη διεθνή αγορά.

Στις Εκλογές του Μαΐου 2012 ήταν υποψήφιος με την Δημοκρατική Συμμαχία στην εκλογική περιφέρεια Σερρών όπου και τερμάτισε πρώτος ωστόσο δεν εξελέγη. Στις εκλογές του 2019 ήταν υποψήφιος με την Νέα Δημοκρατία στην εκλογική περιφέρεια Σερρών οπού και εξελέγη βουλευτής ως 3ος.

Παραπομπές 

Βουλευτές εκλεγμένοι με τη Νέα Δημοκρατία
Βουλευτές Σερρών
Γοδεφρείδος (αποσαφήνιση)

Με το όνομα Γοδεφρείδος αναφέρονται τα εξής πρόσωπα:

Πρίγκιπες της Αχαΐας
 Γοδεφρείδος Α΄ Βιλλεαρδουίνος
 Γοδεφρείδος Β΄ Βιλλεαρδουίνος

Δούκες της Λωρραίνης
 Γοδεφρείδος Α΄ της Κάτω Λωρραίνης
 Γοδεφρείδος Β΄ της Κάτω Λωρραίνης
 Γοδεφρείδος Γ΄ της Κάτω Λωρραίνης
 Γοδεφρείδος Δ΄ της Κάτω Λωρραίνης

Κόμητες του Ανζού
 Γοδεφρείδος Α΄ του Ανζού
 Γοδεφρείδος Β΄ του Ανζού
 Γοδεφρείδος Γ΄ του Ανζού
 Γοδεφρείδος Δ΄ του Ανζού
 Γοδεφρείδος Ε΄ του Ανζού

Κόμητες του Λουβαίν
 Γοδεφρείδος Α΄ του Λουβαίν
 Γοδεφρείδος Β΄ του Λουβαίν
 Γοδεφρείδος Γ΄ του Λουβαίν

Κόμητες του Περς, υποκόμητες του Σατωντάν
 Γοδεφρείδος Α΄ του Περς, Β΄ του Σατωντάν
 Γοδεφρείδος Β΄ του Περς
 Γοδεφρείδος Γ΄ του Περς
 Γοδεφρείδος Α΄ του Σατωντάν
 Γοδεφρείδος Γ΄ του Σατωντάν
 Γοδεφρείδος Δ΄ του σατωντάν
 Γοδεφρείδος Ε΄ του Σατωντάν

Άλλοι ευγενείς
 Γοδεφρείδος Α΄ της Προβηγκίας
 Γοδεφρείδος Β΄ της Προβηγκίας
 Γοδεφρείδος Α΄ της Βρετάνης
 Γοδεφρείδος Β΄ της Βρετάνης
 Γοδεφρείδος Α΄ του Βερντέν
 Γοδεφρείδος Α΄ του Ναμύρ
 Γοδεφρείδος Α΄ ντε Μπρυγέρ βαρόνος της Καρύταινας
 Γοδεφρείδος Β΄ ντε Μπρυγέρ τιμαριούχος της Μόραινας
 Γοδεφρείδος ντε Τουρναί βαρόνος των Καλαβρύτων
 Γοδεφρείδος της Βραβάντης
 Γοδεφρείδος της Νάντης
 Γοδεφρείδος Βιλλεαρδουίνος μαρεσάλης της Καμπανίας, ιστορικός
 Γοδεφρείδος του Γκατινέ
 Γοδεφρείδος του Ε
 Γοδεφρείδος του Καπιτανάτου
 Γοδεφρείδος του Μπουγιόν, πρώτος βασιλιάς της Ιερουσαλήμ
 Γοδεφρείδος του Ντυρμπουύ
 Γοδεφρείδος του Σαιντ-Ομέρ
 Γοδεφρείδος της Ραγκούζα
 Γοδεφρείδος φον Χόενλοε
 Γοδεφρείδος του Χόενλοε-Λάνγκενμπουργκ
 Γοδεφρείδος των Χόενλοε-Σίλλινγκσφυρστ
 Γοδεφρείδος ΦιτςΚλάρενς 3ος κόμης του Μάνστερ
 Γοδεφρείδος ΦιτςΚλάρενς 5ος κόμης του Μάνστερ

Άλλα πρόσωπα
 Γοδεφρείδος Φέδερ

Αποσαφήνιση
Πληγή

Η πληγή είναι μία διαταραχή στην κανονική συνέχεια της επιδερμίδας που μπορεί να συνοδεύεται από απώλεια ιστού. Μπορεί να προκύψει κατά λάθος από μία τραυματική βλάβη ή σκόπιμα από μία χειρουργική διαδικασία. Είναι ένα τραύμα που αιμορραγεί όταν το δέρμα σχίζεται (ανοιχτή πληγή) ή ένας μώλωπας (κλειστή πληγή) που προκαλείται από εφαρμογή εξωτερικής δύναμης.

Ταξινόμηση 
Οι πληγές ταξινομούνται βάσει των χαρακτηριστικών τους:

Επίπεδο της μόλυνσης 

 Καθαρή πληγή: γίνεται σε αποστειρωμένες συνθήκες όπου δεν υπάρχουν μικροοργανισμοί, π.χ. μία χειρουργική τομή 
 Κοινή πληγή: προκύπτει από ακούσιο τραυματισμό σε φυσιολογικές, μη αποστειρωμένες, περιβαλλοντικές συνθήκες. Το ανοσοποιητικό σύστημα του τραυματία εξουδετερώνει τους μικροοργανισμούς που έρχονται σε επαφή με αυτό. 
 Μολυσμένη πληγή: ο πληθυσμός των μικροοργανισμών που δεν εξουδετερώθηκε από το ανοσοποιητικό σύστημα του ασθενή αυξάνεται, και εμφανίζονται κλινικά συμπτώματα λοίμωξης, όπως αλλαγή στο χρώμα της πληγής, πόνος, ερυθρότητα, οίδημα, πύον και δυσοσμία.

Ανοιχτές πληγές 

 Κόψιμο, ή τομή: από λείο αιχμηρό αντικείμενο, όπως μαχαίρι, ξυράφι ή σπασμένο γυαλί.
 Σχίσιμο: ανομοιόμορφη πληγή ακανόνιστου σχήματος από δύναμη διάτμησης.  
 Εκδορά (γδάρσιμο): απόξεση της επιδερμίδας από ολίσθηση σε τραχιά επιφάνεια, όπως άσφαλτος, ή φλοιός δέντρου. 
 Αποκοπή: χαρακτηρίζεται από απώλεια ιστού, όπως ακρωτηριασμός, συντριπτική κάκωση, εξόρυξη οργάνων, απώλεια αυτιών, αποκοπή τένοντα ή συνδέσμου, απόσπαση τμήματος οστού.
 Διάτρηση ή παρακέντηση: από αντικείμενο σαν βελόνα ή καρφί. 
 Τραύμα από πυροβολισμό: πληγή από σφαίρα ή παρόμοιο βλήμα. Συνήθως προκαλεί δύο πληγές, μία στο σημείο εισόδου και μία στο σημείο εξόδου.

Κλειστές πληγές 

 Αιμάτωμα: από βλάβη σε αιμοφόρο αγγείο που προκάλεσε συσσώρευση αίματος κάτω από το δέρμα. Ο μώλωπας προκαλείται από εξωτερικά αίτια, ενώ παθολογικά αίτια ενδέχεται να προκαλέσουν πετέχεια, πορφύρα και εκχύμωση.
 Εσωτερική αιμορραγία: από συμπίεση του σώματος.

Βάθος 
Ρηχή πληγή: εντοπίζεται στην επιδερμίδα και στο ανώτερο χόριο.

Βαθιά πληγή: εντοπίζεται στην επιδερμίδα, το χόριο και τον υποδόριο ιστό, και μπορεί να επεκταθεί σε μυς ή οστά.

Παραπομπές 

Επείγοντα ιατρικά περιστατικά
Τραυματισμοί
Μαρία Θηρεσία της Αυστρίας-Έστε, βασίλισσα της Σαρδηνίας

Η Μαρία Θηρεσία (γερμ. Maria Theresia,1 Νοεμβρίου 1773 - 29 Μαρτίου 1832) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας-Έστε και με τον γάμο της έγινε βασίλισσα της Σαρδηνίας.

Βιογραφία
Η Μαρία Θηρεσία Ιωσηφίνα Ιωάννα ήταν η πρώτη κόρη του Φερδινάνδου Καρόλου της Αυστρίας και της Μαρίας Βεατρίκης των Έστε, κόρης του Έρκολε Γ΄ της Μόντενα.

Οικογένεια
Παντρεύτηκε το 1789 τον Bίκτωρα Εμμανουήλ Α΄ της Σαρδηνίας και είχε τέκνα:
 Μαρία Βεατρίκη 1792-1840, παντρεύτηκε τον Φραγκίσκο Δ΄ της Μόντενα.
Μαρία Αδελαΐδα (Μαρία Αδελαΐδα Κλοτίλδη Ξαβερία Βορβονία) 1794-1802.
Κάρολος Εμμανουήλ 1796-1799.
κόρη 1800-1801.
 Μαρία Θηρεσία 1803-1879, παντρεύτηκε τον Κάρολο Β΄ των Βουρβόνων-Ισπανίας, Δούκα της Πάρμας.
 Μαρία Άννα 1803-1884, παντρεύτηκε τον Φερδινάνδο Α΄ της Αυστρίας, Βασιλιά της Ουγγαρίας & Βοημίας.
 Μαρία Χριστίνα 1812-1836, παντρεύτηκε τον Φερδινάνδο Β΄ των Δύο Σικελιών.

Παραπομπές 

Οίκος της Λωρραίνης
Πριγκίπισσες της Αυστρίας
Πριγκίπισσες της Μόντενα
Δούκισσες της Αόστας
Πριγκίπισσες της Σαβοΐας
Βασίλισσες της Σαρδηνίας
Μαρία Χριστίνα της Σαβοΐας

Η Μαρία Χριστίνα (ιταλ. Maria Christina, 14 Νοεμβρίου 1812 – 21 Ιανουαρίου 1836) από τον Οίκο της Σαβοΐας ήταν κόρη του Βασιλιά της Σαρδηνίας και με τον γάμο της έγινε βασίλισσα των Δύο Σικελιών.

Βιογραφία
Η Μαρία Χριστίνα Καρλόττα Ιωσηφίνα Γαϊτανή Ευτυχία ήταν η τέταρτη κόρη του Βίκτωρα Εμμανουήλ Α΄ της Σαρδηνίας και της Μαρίας Θηρεσίας των Αψβούργων-Λωρραίνης, κόρης του Φερδινάνδου Καρόλου της Αυστρίας.

Οικογένεια
Παντρεύτηκε το 1832 τον Φερδινάνδο Β΄ των Δύο Σικελιών και είχε τέκνο:
 Φερδινάνδο Β΄ 1836-1894, Βασιλιάς των Δύο Σικελιών.

Παραπομπές

Πηγές
 Vatican Information Service press release, 3 May 2013

Οίκος της Σαβοΐας
Πριγκίπισσες της Σαβοΐας
Βασίλισσες των Δύο Σικελιών
Μαρία Αμαλία της Νάπολης και της Σικελίας

Η Μαρία Αμαλία (ιταλ. Maria Amalia, 26 Απριλίου 1782 - 24 Μαρτίου 1866) από τον Οίκο των Βουρβόνων-Ισπανίας ήταν κόρη του Βασιλιά της Νάπολης & της Σικελίας (μετέπειτα των Δύο Σικελιών) και με τον γάμο της έγινε Βασίλισσα των Γάλλων.

Βιογραφία
Η Μαρία Αμαλία Θηρεσία ήταν η τέταρτη κόρη του Φερδινάνδου Α΄ των Δύο Σικελιών και της Μαρίας Καρολίνας των Αψβούργων-Λωρραίνης, κόρης του Φραγκίσκου Γ΄ της Λωρραίνης.

Οικογένεια
Παντρεύτηκε το 1809 τον Λουδοβίκο Φίλιππο της Γαλλίας και είχε τέκνα:
 Φερδινάνδος Φίλιππος (1810-1842), Δούκας της Ορλεάνης.
 Λουίζα (1812-1850), παντρεύτηκε τον Λεοπόλδο Α΄ του Βελγίου.
 Μαρία (1813-1839), παντρεύτηκε τον Αλέξανδρο της Βυρτεμβέργης.
 Λουδοβίκος (1814-1896), Δούκας του Νεμούρ.
 Φραγκίσκη (1816-1818).
 Κλημεντίνη (1817-1907), παντρεύτηκε τον Αύγουστο της Σαξονίας-Κοβούργου & Γκότα.
 Φραγκίσκος (1818-1900), Πρίγκιπας του Ζουανβίλ.
 Κάρολος (1820-1828).
 Ερρίκος (1822-1897), Δούκας του Ωμάλ.
 Αντώνιος (1824-1890), Δούκας του Μονπανσιέ.

Παραπομπές 

Οίκος των Βουρβόνων-Δύο Σικελιών
Βασίλισσες και Αυτοκράτειρες της Γαλλίας
Δούκισσες του Μονπανσιέ
Δούκισσες του Νεμούρ
Δούκισσες της Ορλεάνης
Πριγκίπισσες της Σικελίας
Πριγκίπισσες της Νάπολης
Γαλλίδες δούκισσες
Μαρία Χριστίνα της Νάπολης και της Σικελίας

H Μαρία Χριστίνα (ιταλ. Maria Cristina, 17 Ιανουαρίου 1779 - 11 Μαρτίου 1849) από τον Οίκο των Βουρβόνων-Δύο Σικελιών ήταν κόρη του Βασιλιά της Νάπολης & της Σικελίας και με τον γάμο της έγινε Βασίλισσα της Σαρδηνίας.

Βιογραφία
Η Μαρία Χριστίνα Αμαλία Θηρεσία ήταν η τρίτη κόρη του Φερδινάνδου Α΄ των Δύο Σικελιών και της Μαρίας Καρολίνας των Αψβούργων-Λωρραίνης, κόρης του Φραγκίσκου Γ΄ της Λωρραίνης.

Οικογένεια
Παντρεύτηκε το 1807 τον Κάρολο Φήλικα της Σαβοΐας, τότε Δούκα της Γένουας και μετέπειτα Βασιλιά της Σαρδηνίας· δεν απέκτησαν τέκνα.

Παραπομπές

Πηγές
 Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. pp. 1, 9.

Οίκος των Βουρβόνων-Δύο Σικελιών
Πριγκίπισσες της Σικελίας
Πριγκίπισσες της Νάπολης
Δούκισσες της Γένοβας
Πριγκίπισσες της Σαβοΐας
Βασίλισσες της Σαρδηνίας
Μαρία Άννα της Σαβοΐας, δούκισσα του Σαμπλαί

Η Μαρία Άννα, (ιταλ. Maria Anna, 17 Δεκεμβρίου 1757 - 11 Οκτωβρίου 1824) από τον Οίκο της Σαβοΐας ήταν κόρη του βασιλιά της Σαρδηνίας και με τον γάμο της έγινε δούκισσα του Σαμπλαί.

Βιογραφία
Η Μαρία Άννα Καρολίνα Γαβριέλλα ήταν η τρίτη κόρη του Βίκτωρα Αμεδαίου Γ΄ της Σαρδηνίας και της Μαρίας Αντωνίας Φερδινάνδης των Βουρβόνων, κόρης του Φιλίππου Ε΄ της Ισπανίας.

Οικογένεια
Παντρεύτηκε τον Βενέδικτο της Σαβοΐας, δούκα του Σαμπλαί· δεν απέκτησαν τέκνα.

Πρόγονοι

Παραπομπές

Πηγές
 Artemont. Louis Leopold d', A Sister of Louis XVI; Marie-Clotilde de france, queen of Sardinia (1759-1802), London, London, 1911, pg.86
 Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 27.

Οίκος της Σαβοΐας
Πριγκίπισσες της Σαβοΐας
Ενήλικοι στην Αίθουσα

Οι Ενήλικοι στην αίθουσα (αγγλικά: Adults in the Room) είναι μια γαλλοελληνική ταινία του 2019 που σκηνοθέτησε ο Κώστας Γαβράς. Βασίζεται στο βιβλίο του Γιάννη Βαρουφάκη με τίτλο "Ανίκητοι ηττημένοι - Για μια ελληνική άνοιξη μετά από ατελείωτους μνημονιακούς χειμώνες", όπου περιγράφεται η διαπραγμάτευση για το ελληνικό χρέος που έλαβε χώρα το 2015, ένα από τα 100 καλύτερα βιβλία του 21ου αιώνα σύμφωνα με την εφημερίδα The Guardian. 

Είναι η πρώτη μεγάλου μήκους ταινία του Γαβρά που γυρίστηκε στην Ελλάδα. Η ταινία επιλέχτηκε να προβληθεί εκτός διαγωνισμού στο 76ο Διεθνές Φεστιβάλ Κινηματογράφου της Βενετίας, με την ευκαιρία της βράβευσης του σκηνοθέτη για τη συνολική προσφορά του στον κινηματογράφο. Η πρώτη πανελλήνια προβολή έγινε το Σάββατο 28 Σεπτεμβρίου 2019, στις Νύχτες Πρεμιέρας.

Διανομή
 Χρήστος Λούλης ως Γιάνης Βαρουφάκης: υπουργός Οικονομικών της Ελλάδας κατά την πρώτη κυβέρνηση Τσίπρα. 
 Αλέξανδρος Μπουρδούμης ως Αλέξης Τσίπρας: πρωθυπουργός της Ελληνικής Δημοκρατίας κατά την περίοδο 2015-2019
 Ούλριχ Τούκουρ ως Βόλφγκανγκ Σόιμπλε: υπουργός Οικονομικών της Γερμανίας κατά την περίοδο 2009-2017
 Ντάαν Σούρμανς ως Γερούν Ντάισελμπλουμ: υπουργός Οικονομικών της Ολλανδίας και πρόεδρος του Eurogroup (2013-2018). Κύριος, ιδεολογικά, αντίπαλος του Γιάνη Βαρουφάκη
 Josiane Pinson ως Κριστίν Λαγκάρντ
 Βαλέρια Γκολίνο ως Δανάη Στράτου: σύζυγος Γιάνη Βαρουφάκη
 Δημήτρης Τάρλοου ως Ευκλείδης Τσακαλώτος
 Γιώργος Χωραφάς ως Έλληνας πρέσβης στη Γαλλία
 Αλέξανδρος Λογοθέτης ως Μάνος (Νίκος Παππάς)
 Χρήστος Στέργιογλου ως Σάκης (Γιάννης Δραγασάκης)
 Θάνος Τοκάκης ως Γιώργος (Χουλιαράκης)
 Aurélien Recoing ως Πιερ Μοσκοβισί
 Cornelius Obonya ως Wims
 Francesco Acquaroli ως Μάριο Ντράγκι
 Μαρία Πρωτόπαππα ως Έλενα
Χριστίνα Νόλαντ Χρυσοχόου - Hristina Noland Hrisohoou ως TVE5 Monde Journalist
 George Lenz ως επικεφαλής της Τρόικα
 Θέμης Πάνου ως Siagas (Σπύρος Σαγιάς)

Αποδοχή

Κριτικές 
Ο Δημήτρης Δανίκας έγραψε αρνητική κριτική για την ταινία, επικρίνοντας την «αγιοποίηση και ηρωοποίηση» του Γιάννη Βαρουφάκη και τις ερμηνείες γενικότερα, με εξαίρεση την ερμηνεία του Χρήστου Λούλη, ενώ σύγκρινε στοιχεία που διείπαν την παραγωγή της ταινίας με παραγωγές τηλεοπτικού προϋπολογισμού. Η Τζέσικα Κιάν του περιοδικού Variety αποκάλεσε επίσης της ταινία «βαρετή», με πολλές πτυχές των γεγονότων αυτών να μένουν σχεδόν εξ ολοκλήρου παραμερισμένες, και επίσης επαίνεσε τον Χρήστο Λούλη.

Παραπομπές

Εξωτερικοί σύνδεσμοι 

Γαλλικές ταινίες
Ελληνικές ταινίες
Ταινίες σε σκηνοθεσία Κώστα Γαβρά
Ταινίες με μουσική σύνθεση Αλεξάντρ Ντεσπλά
Ταινίες βασισμένες σε πραγματικά γεγονότα
Ταινίες βασισμένες σε βιβλία
Ταινίες σχετικά με την οικονομική κρίση
Ταινίες γυρισμένες στην Αθήνα
Ταινίες γυρισμένες στο Βερολίνο
Ταινίες γυρισμένες στην Αγγλία
Ταινίες γυρισμένες στο Παρίσι
Ταινίες γυρισμένες στο Βέλγιο
Ταινίες του 2019
Ταινίες τοποθετημένες στην Ελλάδα